**ՀԻՄՆԱՎՈՐՈՒՄ**

**«Հայաստանի Հանրապետության հողային ֆոնդի առկայության և բաշխման վերաբերյալ 2019 թ. հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագծի ընդունման անհրաժեշտության վերաբերյալ**

1. **Ընթացիկ իրավիճակը և իրավական ակտի ընդունման անհրաժեշտությունը**

Որոշման նախագծի մշակումը բխում է Հայաստանի Հանրապետության հողային օրենսգրքի 34-րդ հոդվածի պահանջներից, ըստ որի` հողամասերն, անկախ սեփականության ձևից, ենթակա են պետական հաշվառման: Պետական հաշվառումն իրականացվում է անընդհատ` սկզբնական հաշվառման ելակետային տվյալների հիման վրա` տարվա ընթացքում կատարված իրավական, որակական և քանակական փոփոխություններն արտացոլելով հաշվառման տեքստային ու գրաֆիկական փաստաթղթերում: Հողամասերի պետական հաշվառման արդյունքում կազմվում է Հայաստանի Հանրապետության հողային ֆոնդի տարեկան հաշվետվությունը (հողային հաշվեկշիռը)` յուրաքանչյուր տարվա հուլիսի 1-ի դրությամբ, որը հաստատում և հրապարակում է Հայաստանի Հանրապետության կառավարությունը:

1. **Առաջարկվող կարգավորման բնույթը**

Հայաստանի Հանրապետության կառավարության 2000թ. հոկտեմբերի 23-ի «Հայաստանի Հանրապետության հողային հաշվեկշիռը կազմելու կարգը հաստատելու մասին» N656 որոշման պահանջի համաձայն, Հայաստանի Հանրապետության կառավարության կողմից 2018 թվականի հոկտեմբերի 10-ի թիվ 1119-Ն որոշմամբ հաստատվել է Հայաստանի Հանրապետության 2018 թվականի հողային հաշվեկշիռը: 2018 թվականի հուլիսի 1-ից մինչև 2019 թվականի հուլիսի 1-ը ընկած հաշվետու ժամանակահատվածում Հայաստանի Հանրապետության հողային ֆոնդում կատարվել են նպատակային և գործառնական նշանակությունների, հողատեսքերի և սեփականության սուբյեկտների, ինչպես նաև ոռոգվող հողերի փոփոխություններ: Անհրաժեշտ է վերոհիշյալ փոփոխություններն արտացոլել Հայաստանի Հանրապետության 2019 թվականի հողային հաշվեկշռում:

Որոշման ընդունմամբ կկատարվի Հայաստանի Հանրապետության հողային օրենսգրքի 34-րդ հոդվածի պահանջը` տարվա ընթացքում կատարված իրավական, որակական և քանակական փոփոխություններն կարտացոլվեն 2019 թվականի հուլիսի 1-ի դրությամբ կազմված Հայաստանի Հանրապետության հողային հաշվեկշռում: «Հայաստանի Հանրապետության հողային ֆոնդի առկայության և բաշխման վերաբերյալ 2019 թ. հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագիծը հաստատվելուց հետո կհրապարակվի, ինչպես նաև ՀՀ համայնքների և մարզերի կտրվածքով` կտեղադրվի Կադաստրի կոմիտեի պաշտոնական կայքում, որի նորացված և ճշտված տվյալներից կկարողանան օգտվել շահագրգիռ բոլոր պետական մարմինները, կազմակերպություններն ու անձինք:

1. **Ակնկալվող արդյունքը**

«Հայաստանի Հանրապետության հողային ֆոնդի առկայության և բաշխման վերաբերյալ 2019 թ. հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագիծը Հայաստանի Հանրապետության կառավարության կողմից հաստատվելուց հետո կհրապարակվի, որի նորացված և ճշտված տվյալներից կկարողանան օգտվել շահագրգիռ բոլոր պետական և տեղական ինքնակառավարման մարմինները, կազմակերպություններն ու անձինք:

Որոշման նախագիծը տեղադրվել է Հայաստանի Հանրապետության իրավական ակտերի նախագծերի հրապարակման միասնական e-draft.am և Կադաստրի կոմիտեի cadastre.am կայքերում:

**Տ Ե Ղ Ե Կ Ա Ն Ք**

**«Հայաստանի Հանրապետության հողային ֆոնդի առկայության և բաշխման 2019 թվականի հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ ու լրացումներ կատարելու անհրաժեշտության կամ բացակայության մասին**

«Հայաստանի Հանրապետության հողային ֆոնդի առկայության և բաշխման 2019 թվականի հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագծի ընդունումն այլ իրավական ակտերի ընդունում կամ փոփոխություն չի առաջացնում:

**Տ Ե Ղ Ե Կ Ա Ն Ք**

**«Հայաստանի Հանրապետության հողային ֆոնդի առկայության և բաշխման 2019 թվականի հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի ու եկամուտների ավելացման եվ նվազեցման մասին**

«Հայաստանի Հանրապետության հողային ֆոնդի առկայության և բաշխման 2019 թվականի հաշվետվության (հողային հաշվեկշռի) մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության 2019 թվականի պետական բյուջեի եկամուտներում և ծախսերում ավելացում կամ նվազում չի առաջացնում:

**ԲԱՑԱՏՐԱԳԻՐ**

**Հայաստանի Հանրապետության 2019 թ. հուլիսի 1-ի դրությամբ կազմված հողային ֆոնդի առկայության և բաշխման վերաբերյալ հաշվետվության (հողային հաշվեկշռի) մասին**

Հայաստանի Հանրապետության 2019թ. հողային հաշվեկշիռը կազմվել է 2018 թ. հուլիսի 1-ից մինչև 2019 թ. հուլիսի 1-ը ընկած ժամանակահատվածում կատարված ընթացիկ հաշվառման տվյալների հիման վրա, որի հիմքում որպես ելակետային են ընդունվել ՀՀ կառավարության 2018թ. հոկտեմբերի 10-ի «Հայաստանի Հանրապետության հողային ֆոնդի առկայության և բաշխման վերաբերյալ 2018 թվականի հաշվետվության (հողային հաշվեկշռի) մասին» N 1119-Ն որոշումով հաստատված տվյալները:

Հայաստանի Հանրապետության հողային հաշվեկշիռը կազմվել է Հայաստանի Հանրապետության կառավարության 2000թ. հոկտեմբերի 23-ի N656 որոշմամբ հաստատված կարգի պահանջների համաձայն:

Ընթացիկ հաշվառումն ընդգրկել է հողերի օտարումները, տեղական ինքնակառավարման մարմինների որոշումների, պետական գրանցումների հիման վրա կատարված նպատակային և գործառնական նշանակությունների, հողատեսքերի փոփոխությունները, օգտագործման իրավունքով տրամադրումները, ոռոգվող հողերի նոր ելքերի ընդգրկումը, ոռոգվող հողերի` անջրդիների շարքին դասումը, ճշգրտումները և այլն:

Կադաստրի կոմիտեն Երևանի քաղաքապետի և ՀՀ մարզպետների կողմից ներկայացված` Երևան քաղաքի և մարզերի հողային հաշվեկշիռները ամփոփել, կազմել է Հայաստանի Հանրապետության հողային ֆոնդի առկայության և բաշխման մասին հաշվետվությունը` հողային հաշվեկշիռն` ըստ սահմանված ձևերի:

2019 թ. հողային հաշվեկշռում մարզերի վարչական տարածքների տվյալները հեկտարներով ներկայացվում են աղյուսակ 1-ում:

|  |  |  |  |  |
| --- | --- | --- | --- | --- |
| **Աղյուսակ 1. Հողային հաշվեկշռում մարզերի վարչական տարածքների տվյալներ (հեկտար)** | | | | |
| Հ/Հ | Մարզը | Մարզի վարչական տարածքը 2018թ. | Մարզի վարչական տարածքը 2019թ. | Տարբերությունը |
| 1 | Արագածոտն | 275’632 | 275’632 | 0 |
| 2 | Արարատ | 209’003 | 209’003 | 0 |
| 3 | Արմավիր | 123’096 | 123’096 | 0 |
| 4 | Գեղարքունիք | 535’132 | 535’132 | 0 |
| 5 | Լոռի | 379’864 | 379’864 | 0 |
| 6 | Կոտայք | 209’223 | 209’223 | 0 |
| 7 | Շիրակ | 268’027 | 268’027 | 0 |
| 8 | Սյունիք | 450’542 | 450’542 | 0 |
| 9 | Վայոց Ձոր | 231’013 | 231’013 | 0 |
| 10 | Տավուշ | 270’399 | 270’399 | 0 |
| 11 | ք. Երևան | 22’328 | 22’328 | 0 |
|  | Ընդամենը | 2’974’259 | 2’974’259 | 0 |

Համաձայն հողային հաշվեկշռի, Հայաստանի Հանրապետության տարածքը փոփոխություն չի կրել և կազմում է 2 միլիոն 974 հազար 259 հեկտար: Հողային օրենսգրքի 6-րդ հոդվածի համաձայն, այն դասակարգված է 9 նպատակային նշանակությունների, որոնց տվյալները ներկայացվում են աղյուսակ 2-ում և գրաֆիկական աղյուսակ 1-ում:

Թե ինչպիսի փոփոխություններ է կրել 2019 թ. Հայաստանի Հանրապետության հողային ֆոնդը 2018 թ. տվյալների նկատմամբ` ըստ նպատակային նշանակությունների, ներկայացվում է կից Աղյուսակ 2-ում (ինչպես նաև Հավելված 4-ում):

|  |  |  |  |  |
| --- | --- | --- | --- | --- |
| **Աղյուսակ 2. Հայաստանի Հանրապետության հողային ֆոնդն ըստ նպատակային նշանակությունների և ընդհանուր տարածքի նկատմամբ տոկոսային հարաբերությամբ** | | | | |
| Հ/Հ | Նպատակային նշանակությունը  (կատեգորիան) | Տարածությունը (հազ. հա) | Տարածությունը (քառ. կմ) | % -ն ընդհանուր տարածքի նկատմամբ | |
| 1 | գյուղատնտեսական նշանակության | 2’044.2 | 20’442 | 68.73 | |
| 2 | բնակավայրերի | 151.9 | 1’519 | 5.11 | |
| 3 | արդյունաբերության, ընդերքօգտագործման և  այլ արտադրական նշանակության | 38.6 | 386 | 1.30 | |
| 4 | էներգետիկայի, տրանսպորտի, կապի կոմունալ  ենթակառուցվածքների օբյեկտների | 13.1 | 131 | 0.44 | |
| 5 | հատուկ պահպանվող տարածքների  (ներառյալ Սևանա լիճը) | 335.6 | 3’356 | 11.28 | |
| 6 | հատուկ նշանակության | 30.5 | 305 | 1.02 | |
| 7 | անտառային | 334.0 | 3’340 | 11.23 | |
| 8 | ջրային | 25.8 | 258 | 0.87 | |
| 9 | պահուստային հողերի | 0.6 | 6 | 0.02 | |
|  | Ընդամենը | 2’974.3 | 29’743 | 100 | |

**Հողային ֆոնդի փոփոխություններն ըստ նպատակային նշանակությունների**

1.Գյուղատնտեսական նշանակության հողերն, ըստ Հավելված 4-ի, ավելացել են 0.03 հազ. հեկտարով (35 հեկտարով), որից.

21.0 հա` արդյունաբերության, ընդերքօգտագործման և այլ արտադրական նշանակության օբյեկտների հողերից, 10.0 հա` հատուկ նշանակության, իսկ մնացածը հատուկ պահպանվող (Ակնաշեն համայնքում 0,67 հա սեփականաշնորհված վարելահողը սխալմամբ հաշվառվել է որպես համայնքային սեփականության պատմամշակութային հող) և բնակավայրերի նշանակության հողերից հիմնականում Արարատի, Արմավիրի և Լոռու մարզերում:

Գյուղատնտեսական նշանակության հողերը միաժամանակ նաև պակասել են 0.29 հազ. հեկտարով (293 հեկտարով), որից`

* 0.06 հազ. հա (56 հեկտար) փոխադրվել է բնակավայրերի հողերի շարքը, հիմնականում Արարատի, Գեղարքունիքի, Կոտայքի և Տավուշի մարզերում,
* 0.15 հազ. հա` (148 հեկտար) արդյունաբերության, ընդերքօգտագործման և այլ արտադրական հողերի շարքը, որից 11 հա` Արագածոտնի, 38 հա` Արարատի, 16 հա` Արմավիրի, 2 հա` Գեղարքունիքի, 20 հա` Կոտայքի, 1 հա` Շիրակի, 20 հա` Սյունիքի, 2 հա` Վայոց Ձորի և 38 հա` Տավուշի մարզերում,
* 0.08 հազ. հա (75 հեկտար) փոխադրվել է էներգետիկայի, կապի, տրանսպորտի, կոմունալ ենթակառուցվածքների օբյեկտների նպատակային նշանակության, որից` 49 հա` Արագածոտնի, 19 հա` Գեղարքունիքի, 1 հա` Լոռու, 1 հա` Սյունիքի և 5 հա` Վայոց Ձորի մարզերում` հիմնականում կոմունալ ենթակառուցվածքների հողերի և բարձրավոլտ էլեկտրահաղորդման գծերի համար,
* 0.01 հազ. հա (7 հեկտար) փոխադրվել է հատուկ պահպանվող հողերի շարքը` Արարատի, Արմավիրի և Սյունիքի մարզերում` հիմնականում համայնքային սեփականության հանգստի և պատմամշակութային հողերի,
* 0.01հազ. հա (7 հեկտար) փոխադրվել է հատուկ նշանակության հողերի շարքը, որից` 5 հա Շիրակի և 2 հա Սյունիքի մարզերում:

Այսպիսով, գյուղատնտեսական նշանակության հողերը, 2018 թվականի տվյալների համեմատ, պակասել են շուրջ 0.26 հազ. հեկտարով (259 հեկտար) և այժմ կազմում են 2’044.2 հազ. հեկտար (2 միլիոն 44 հազար 206 հեկտար, կամ 20’442 քառակուսի կիլոմետր):

Վարձակալությամբ տրամադրված համայնքային և պետական սեփականության գյուղատնտեսական նշանակության հողերը կազմում են 253.67 հազ. հա (253671 հեկտար):

|  |
| --- |
| **Գրաֆիկական աղյուսակ 1.**  **ՀՀ հողային ֆոնդն ըստ նպատակային նշանակությունների**  (տոկոսային հարաբերությամբ և հազար հեկտարներով) |
|  |

2. Բնակավայրերի հողերը, ինչպես երևում է հավելված 4-ում, էական փոփոխություններ չեն կրել, ավելացել են մոտ 64 հեկտարով` հիմնականում ի հաշիվ գյուղատնտեսական նշանակության և արդյունաբերության, ընդերքօգտագործման և այլ արտադրական օբյեկտների հողերի և հատուկ նշանակության, իսկ պակասել են շուրջ 27 հեկտարով, փոխադրվել հիմնականում գյուղատնտեսական նշանակության, արդյունաբերության, ընդերքօգտագործման և այլ արտադրական օբյեկտների հողերի շարքը և ներկայումս կազմում են 151.9 հազ. հա (151 հազար 904 հեկտար, կամ 1’519 քառակուսի կիլոմետր):

Բնակավայրերի նպատակային նշանակության հողերի գործառնական նշանակությունների կազմում նույնպես էական փոփոխություններ չկան, որն արտացոլված է ստորև ներկայացված համեմատական Աղյուսակ 3-ում:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Աղյուսակ 3. Բնակավայրերի հողերի փոփոխությունների վերաբերյալ**  **(հազար հեկտար)** | | | | | | | | |
| Տարեթիվը | Ընդամենը բնակա-վայրերի հողեր | այդ թվում` | | | | | | |
| Բնակելի կառու-ցապա-տում | որից` | | Հասարա-կական կառուցա-պատում | Խառը կառուցա-պատում | Ընդհա-նուր օգտա-գործման | Այլ հողեր |
| Տնա-մերձ | Այգե-գործա-կան |
| 2018թ. | 151.9 | 99.2 | 89.9 | 4.7 | 7.8 | 2.4 | 18.5 | 24.0 |
| 2019թ. | 151.9 | 99.2 | 89.9 | 4.7 | 7.8 | 2.4 | 18.5 | 24.0 |
| տարբերու-թյուն | 0 | 0 | 0 | 0 | 0 | 0 | 0 | 0 |

3. Արդյունաբերության, ընդերքօգտագործման և այլ արտադրական նշանակության օբյեկտների հողերը 2018 թվականի համեմատ ավելացել են շուրջ 0.2 հազ. հեկտարով (196 հեկտար), որից` 148 հա` գյուղատնտեսական նշանակության հողերի /այդ թվում` 11 հա` Արագածոտնի, 38 հա` Արարատի, 16 հա` Արմավիրի, 2 հա` Գեղարքունիքի, 20 հա` Կոտայքի, 1 հա` Շիրակի, 2 հա` Վայոց Ձորի, 20 հա` Սյունիքի և 38 հա Տավուշի մարզերում/, 26 հա` բնակավայրերի, 3 հա հատուկ պահպանվող, 19 հա` հատուկ նշանակության հողերի հաշվին, իսկ պակասել են 0.05 հազ. հեկտարով (49 հեկտար)` հիմնականում անցել գյուղատնտեսական նշանակության, բնակավայրերի, էներգետիկայի, կապի, տրանսպորտի և կոմունալ ենթակառուցվածքների օբյեկտների հողերի շարքը և այժմ կազմում են 38.6 հազ. հեկտար (38 հազար 576 հեկտար, կամ 386 քառակուսի կիլոմետր):

4. Էներգետիկայի, կապի, տրանսպորտի և կոմունալ ենթակառուցվածքների օբյեկտների հողերը 2018 թվականի համեմատ, ավելացել են շուրջ 0.09 հազ. հեկտարով, շուրջ 75 հա` գյուղատնտեսական, 10 հա` արդյունաբերության, ընդերքօգտագործման և այլ արտադրական օբյեկտների և 8 հա հատուկ պահպանվող հողերի հաշվին և այժմ կազմում են 13.1 հազ. հեկտար (13 հազար 47 հեկտար, կամ 130 քառակուսի կիլոմետր):

5. Հատուկ պահպանվող հողերը 2018 թ. տվյալների համեմատ ավելացել են շուրջ 7 հեկտարով, հիմնականում ի հաշիվ գյուղատնտեսական նշանակության հողերի, իսկ պակասել են 13 հեկտարով` անցել արդյունաբերության, ընդերքօգտագործման և այլ արտադրական օբյեկտների և էներգետիկայի, կապի, տրանսպորտի և կոմունալ ենթակառուցվածքների օբյեկտների հողերի շարքը և այժմ կազմում են 335.6 հազ. հեկտար (335 հազար 572 հեկտար, կամ 3’356 քառակուսի կիլոմետր), այդ թվում`

ա) Բնապահպանական հողերը 2018 թ. համեմատ փոփոխություններ չեն կրել և այժմ կազմում են 317.7 հազ. հեկտար (317 հազար 679 հեկտար, կամ 3’177 քառակուսի կիլոմետր),

բ) Պատմամշակութային հողերը 2018 թվականի համեմատ ավելացել են շուրջ 2 հեկտարով (համայնքային սեփականության հողեր) և այժմ կազմում են ընդամենը 14.9 հազ. հեկտար (14 հազար 865 հեկտար, կամ 149 քառակուսի կիլոմետր):

6. Հատուկ նշանակության հողերը ավելացել են 19 հեկտարով, հիմնականում ի հաշիվ գյուղատնտեսական նշանակության և արդյունաբերության, ընդերքօգտագործման և այլ արտադրական օբյեկտների հողերի, իսկ պակասել են 32 հեկտարով և անցել գյուղատնտեսական նշանակության, բնակավայրերի և արդյունաբերության, ընդերքօգտագործման և այլ արտադրական օբյեկտների հողերի շարքը` և այժմ կազմում են 30.5 հազ. հեկտար (30 հազար 511 հեկտար, կամ 305 քառակուսի կիլոմետր):

7. Անտառային հողերը, 2018 թվականի համեմատ, էական փոփոխություններ չեն կրել և այժմ կազմում են 334.0 հազ. հեկտար (334 հազար 24 հեկտար, կամ 3’340 քառակուսի կիլոմետր):

8. Ջրային հողերը 2018 թվականի համեմատ, նույնպես էական փոփոխություններ չեն կրել և այժմ կազմում են 25.8 հազ. հեկտար (25 հազար 799 հեկտար, կամ 258 քառակուսի կիլոմետր):

9. Պահուստային հողերը փոփոխություն չեն կրել և կազմում են 0.6 հազ. հեկտար (620 հեկտար, կամ 6 քառակուսի կիլոմետր):

**Գյուղատնտեսական նշանակության հողերի փոփոխություններն ըստ հողատեսքերի**

2018 թվականի հողային հաշվեկշռի տվյալների համեմատ փոփոխություններ են տեղի ունեցել գյուղատնտեսական նշանակության հողերի հողատեսքերի կազմում:

Ստորև բերված աղյուսակ 4-ի տվյալներից, գրաֆիկական աղյուսակ 2-ից և կից հավելված 3-ից երևում է, որ Հայաստանի Հանրապետությունում`

ա) վարելահողերի տարածությունը ավելացել է ընդամենը 388 հեկտարով, որից` 100 հա` ի հաշիվ բազմամյա տնկարկների քանդումների, այդ թվում` 3 հա` Արագածոտնի, 22 հա Արարատի, 72 հա Արմավիրի և 3 հա` Տավուշի մարզերում, 230 հա` հիմնականում ի հաշիվ արոտների ու այլ հողատեսքերի, իսկ մնացած 58 հեկտարը` այլ նպատակային նշանակությունների և ճշտումների: Վարելահողերի տարածությունը նաև պակասել է ընդամենը 1’098 հեկտարով, որից` 998 հա անցել է բազմամյա տնկարկների տակ, այդ թվում` 56 հա Արագածոտնի, 280 հա Արարատի, 528 հա Արմավիրի, 18 հա` Գեղարքունիքի, 6 հա` Լոռու, 74 հա Կոտայքի, 4 հա` Շիրակի, 31 հա Վայոց Ձորի և 1 հա` Տավուշի մարզերում, 2 հա անցել է այլ հողատեսքերի, իսկ 98 հա` այլ նպատակային նշանակությունների շարքը, այդ թվում` 11 հա Արագածոտնի, 33 հա` Արարատի, 3 հա Արմավիրի, 26 հա Գեղարքունիքի, 2 հա` Լոռու, 10 հա` Կոտայքի, 5 հա` Շիրակի, 5 հա` Վայոց Ձորի, և 3 հա` Տավուշի մարզերում:

Այսպիսով, վարելահողերը, 2018 թվականի համեմատ, պակասել են 710 հեկտարով և այժմ կազմում են 444,8 հազ. հեկտար (444 հազար 854 հեկտար, կամ` 4’448 քառակուսի կիլոմետր):

բ) բազմամյա տնկարկների տարածքը հիմնումների արդյունքում ավելացել է 1’198 հեկտարով, իսկ քանդումների արդյունքում վարելահողերի և այլ հողերի շարքն անցնելու հետևանքով պակասել է 187 հեկտարով: Արդյունքում` բազմամյա տնկարկները 2018 թվականի տվյալների համեմատ, ավելացել են 1’011 հեկտարով և այժմ կազմում են 36.4 հազ. հեկտար (36 հազար 359 հեկտար, կամ` 363 քառակուսի կիլոմետր):

|  |  |  |  |  |  |  |
| --- | --- | --- | --- | --- | --- | --- |
| **Աղյուսակ 4. Գյուղատնտեսական նշանակության հողերի հողատեսքերի առկայության վերաբերյալ (հազար հեկտար)** | | | | | | |
| Տարեթիվը | Ընդամենը գյուղատնտ. նշանակության  հողեր | այդ թվում | | | | |
| Վարելա-հող | Բազմամ-յա տնկարկ | Խոտհարք | Արոտ | Այլ  հողատեսք |
| 2018թ. | 2’044.46 | 445.56 | 35.35 | 121.04 | 1’051.54 | 390.97 |
| 2019թ. | 2’044.20 | 444.85 | 36.36 | 121.10 | 1’051.14 | 390.75 |
| տարբերություն | -0.26 | -0.71 | +1.01 | +0.06 | -0.40 | -0.22 |

գ) խոտհարքները 2018 թվականի համեմատ, ավելացել են 59 հեկտարով և այժմ կազմում են 121.1 հազ. հեկտար (121 հազար 99 հեկտար, կամ` 1’211 քառակուսի կիլոմետր):

Արոտները 2018 թվականի համեմատ, պակասել են 393 հեկտարով, / 35 հա` Արագածոտնի, 49 հա` Արարատի, 18 հա` Արմավիրի, 11 հա` Գեղարքունիքի, 1 հա` Լոռու, 26 հա` Կոտայքի, 9 հա` Շիրակի, 3 հա` Սյունիքի, 197 հա` Վայոց Ձորի և 44 հա` Տավուշի մարզերում: Դրանց մի մասն անցել է այլ նպատակային նշանակությունների, իսկ մնացածը ավելի բարձրարժեք հողատեսքերի շարքը և այժմ կազմում են 1’051.1 հազ. հա (1 միլիոն 51 հազար 144 հեկտար, կամ` 10’511 քառակուսի կիլոմետր):

Գյուղատնտեսական նշանակության այլ հողատեսքերը, 2018 թվականի համեմատ, պակասել են 225 հեկտարով անցել վարելահողերի և բազմամյա տնկարկների ու այլ նպատակով հատկացված հողերի շարքը և այժմ կազմում են 390.8 հազ. հա (390 հազար 750 հեկտար, կամ` 3’908 քառակուսի կիլոմետր):

Գյուղատնտեսական նշանակության հողերի կազմն ու չափն ըստ հողատեսքերի ներկայացված է նաև ստորև գրաֆիկական աղյուսակ 2-ում:

|  |
| --- |
| **Գրաֆիկական աղյուսակ 2.**  **Գյուղատնտեսական նշանակության հողերն ըստ հողատեսքերի**  (տոկոսային հարաբերությամբ և հազար հեկտարներով) |
|  |

**Հողային ֆոնդի փոփոխություններն ըստ սեփականության սուբյեկտների**

Քաղաքացիների սեփականության հողերը կրել են հետևյալ փոփոխությունները (Գրաֆիկական աղյուսակ 3, Հավելված 5).

ա) ավելացել են 1.86 հազ. հեկտարով, որից՝ 0,24 հազար հեկտար (244 հեկտար)` ի հաշիվ իրավաբանական անձանց հողերի, այդ թվում` 22 հա Արագածոտնի, 55 հա` Արարատի, 104 հա Արմավիրի, 1 հա Գեղարքունիքի, 2 հա` Լոռու, 8 հա` Կոտայքի, 1 հա` Շիրակի, 32 հա` Վայոց Ձորի, 2 հա` Տավուշի մարզերում և 17 հա` Երևանում, 1.49 հազ. հեկտար (1’491 հեկտար)` ի հաշիվ համայնքային սեփականության հողերի օտարումների (որից` 1’337 հա գյուղատնտեսական նշանակության հողերի, իսկ մնացածը` այլ նշանակությունների), այդ թվում` 256 հա` Արագածոտնի, 222 հա` Արարատի, 536 հա` Արմավիրի, 112 հա` Գեղարքունիքի, 28 հա` Լոռու, 103 հա` Կոտայքի, 10 հա` Շիրակի, 99 հա` Վայոց Ձորի, 19 հա` Սյունիքի, 98 հա` Տավուշի մարզերում և 8 հա` ք. Երևանում,

0.13 հազ. հեկտար (126 հեկտար)` ի հաշիվ պետական սեփականության հողերի օտարումների:

|  |  |  |  |  |  |
| --- | --- | --- | --- | --- | --- |
| **Աղյուսակ 5. Սեփականության սուբյեկտների հողատարածքների համեմատական տվյալներ (հազար հեկտար)** | | | | | |
| Տարեթիվը | Քաղաքացիների | Իրավաբանական անձանց | Համայնքային | Պետական | Օտարերկրյա պետությունների, միջազգային կազմակերպությունների և քաղաքացիության հատուկ կարգավիճակ ունեցող անձանց |
| 2018թ. | 539.2 | 32.3 | 1’028.8 | 1’373.3 | 0.7 |
| 2019թ. | 537.7 | 36,0 | 1’026.7 | 1’373.2 | 0.7 |
| տարբերություն | -1.5 | +3.7 | -2.1 | -0.1 | 0 |

բ) պակասել են 3.37 հազ. հեկտարով, որից.

* մոտ 3 հա անցել է պետական սեփականության հողերի շարքը` որպես գերակա հանրային շահ,
* 2’744 հա անցել է իրավաբանական անձանց սեփականության` քաղաքացիների կողմից օտարումների հետևանքով, այդ թվում` 183 հա` Արագածոտնի, 191 հա` Արարատի, 2’099 հա` Արմավիրի, 4 հա` Գեղարքունիքի, 12 հա` Լոռու, 163 հա` Կոտայքի, 2 հա` Շիրակի, 20 հա` Վայոց Ձորի, 7 հա` Սյունիքի, 49 հա` Տավուշի մարզերում և 14 հա` ք. Երևանում,
* 623 հա անցել է համայնքային սեփականության հողերի շարքը, որից` 6 հա` Արագածոտնի, 1 հա` Արարատի, 1 հա` Արմավիրի, 253 հա` Գեղարքունիքի /հիմնականում` Գավառ, Սեմյոնովկա, Մարտունի և Զոլաքար համայնքներում/, 313 հա` Լոռու /հիմնականում` Մեծավան, Մարգահովիտ, Տաշիր և Սարչապետ համայնքներում/, 3 հա` Կոտայքի, 34 հա` Սյունիքի, 2 հա` Վայոց Ձորի և 10 հա` Տավուշի մարզերում հիմնականում սեփականաշնորհված հողերից քաղաքացիների կողմից հրաժարումների հետևանքով:

Այսպիսով, ՀՀ քաղաքացիների սեփականության հողերը վերոհիշյալ փոփոխությունների արդյունքում, 2018 թ. հողային հաշվեկշռի տվյալների համեմատ, պակասել են մոտ 1.5 հազար հեկտարով և այժմ կազմում են 537.7 հազ. հեկտար (537 հազար 701 հեկտար, կամ 5’377 քառակուսի կիլոմետր):

Իրավաբանական անձանց սեփականության հողերը, 2018 թվականի տվյալների համեմատ, ավելացել են շուրջ 3.7 հազ. հեկտարով (հիմնականում գյուղատնտեսական նշանակության), որից` 2’500 հա` ի հաշիվ ՀՀ քաղաքացիների, 1’145 հա` համայնքային, 2 հա` պետական սեփականության հողերի օտարումների և այժմ կազմում են 36 հազ. հեկտար (35 հազար 944 հեկտար, կամ 359 քառակուսի կիլոմետր):

Համայնքային սեփականության հողերը կրել են հետևյալ փոփոխությունները`

* ավելացել են 0.68 հազ. հա, հիմնականում ի հաշիվ քաղաքացիների կողմից սեփականաշնորհումից հրաժարվելու,
* պակասել են 2.72 հազ. հա, որից` 1’491 հա անցել է ՀՀ քաղաքացիների, 1’195 հա` իրավաբանական անձանց` օտարումների հետևանքով, 32 հեկտարը պետական սեփականության հողերի շարքը` հիմնականում` որպես հանրայի գերակա շահ ճանաչվելու և կոմունալ ենթակառուցվածքների հողերը պետությանը նվիրաբերելու հետևանքով:

Այսպիսով, համայնքային սեփականության հողերը, վերոգրյալ փոփոխությունների արդյունքում, 2018 թվականի համեմատ, պակասել են 2’045 հեկտարով և այժմ կազմում են 1’026.7 հազ. հեկտար (մեկ միլիոն 26 հազար 709 հեկտար, կամ 10’267 քառակուսի կիլոմետր):

Պետական սեփականության հողերը 2018 թ. համեմատ, պակասել են 93 հեկտարով և կազմում են 1’373.2 հազ. հեկտար (մեկ միլիոն 373 հազար 243 հեկտար, կամ 13’732 քառակուսի կիլոմետր):

Օտարերկրյա պետությունների, քաղաքացիների, կազմակերպությունների և Հայաստանի Հանրապետությունում կացության հատուկ կարգավիճակ ունեցող անձանց սեփականության հողերը 2018 թ. տվյալների համեմատ, էական փոփոխություններ չեն կրել և այժմ կազմում են 0.7 հազ. հեկտար (662 հեկտար):

|  |
| --- |
| **Գրաֆիկական աղյուսակ 3.**  **ՀՀ հողային ֆոնդն ըստ սեփականության սուբյեկտների**  (տոկոսային հարաբերությամբ և հազար հեկտարներով) |
|  |

**Ոռոգվող հողերի փոփոխությունները**

Հայաստանի Հանրապետության ոռոգվող հողերը, 2018 թվականի տվյալների համեմատ, ավելացել են ընդամենը 261 հեկտարով, հիմնականում Արարատի և Վայոց Ձորի մարզերում և 2019 թ. հուլիսի 1-ի դրությամբ կազմում են 208.4 հազ. հեկտար:

|  |  |  |  |  |  |
| --- | --- | --- | --- | --- | --- |
| **Աղյուսակ 6. Հայաստանի Հանրապետության գյուղատնտեսական նշանակության հողատեսքերի, այդ թվում ոռոգվող (հազար հեկտար)** | | | | | |
|  | **Վարելա-հող** | **Բազմամյա տնկարկ** | **Խոտհարք** | **Տնամերձ** | **Կոլեկտիվ այգեգործական** |
| Ընդամենը հողատեսքեր | 444.8 | 36.4 | 121.1 | 89.9 | 4.7 |
| այդ թվում ոռոգվող | 118.2 | 35.5 | 1.5 | 51 | 1.9 |
|  | |  | | | |

Գրաֆիկական աղյուսակ 4-ում արտացոլված են Հայաստանի Հանրապետությունում 2019 թվականի հուլիսի 1-ի դրությամբ հաշվառված վարելահողերի, բազմամյա տնկարկների, խոտհարքների, տնամերձերի և կոլեկտիվ այգեգործական հողերի ընդհանուր տարածություններն ու դրանց շարքում ոռոգելի տարածությունները:

|  |
| --- |
| **Գրաֆիկական աղյուսակ 4. Հայաստանի Հանրապետության գյուղատնտեսական նշանակության հողատեսքերի, այդ թվում ոռոգվող (հազար հեկտար)** |
|  |

Հայաստանի Հանրապետության հողային ֆոնդի առկայության և բաշխման մասին հաշվետվությունը (հողային հաշվեկշռի 22 ձև) ներկայացված է հավելված 1-ում, ՀՀ մարզերի և Երևան քաղաքի հողային ֆոնդի առկայության և բաշխման մասին հաշվետվությունները (հողային հաշվեկշռի 22 ձև) ներկայացված են հավելված 2-ում, իսկ ոռոգվող հողերի առկայության և բաշխման մասին հաշվետվությունները (հողային հաշվեկշռի 22 ա ձև` հավելված 6-ում:

Նախորդող մեկ տարվա ընթացքում` 2018 թ. հուլիսի 1-ից մինչև 2019 թ. հուլիսի 1-ը ՀՀ օրենսդրությամբ սահմանված կարգով ընթացիկ հաշվառմամբ տեղի ունեցած փոփոխություններն (տրանսֆորմացիաները) ըստ գյուղատնտեսական նշանակության հողատեսքերի ներկայացված է հավելված 3-ում, ըստ գյուղատնտեսական նշանակության ոռոգվող հողատեսքերի ներկայացված է հավելված 7-ում, հողերի նպատակային նշանակությունների փոփոխությունները` հավելված 4-ում, իսկ հողերի փոփոխություններն ըստ սեփականության սուբյեկտների` հավելված 5-ում:

**Ծանոթություն.** Ներկայացված աղյուսակներում հեկտարները հազար հեկտարներով արտահայտելիս որոշ թվային տվյալներում կան թվերի տասնորդական մասի չափով տարբերություններ, որոնք արդյունք են համակարգչային կլորացման: